钦定古今图书集成/理学汇编/字学典/第145卷 > 《江南志书》 > 《太平府》
## 钦定古今图书集成/理学汇编/字学典/第145卷 > 《江南志书》 > 《太平府》

语轻清不如省会，而亦明白易晓。官语之外有《城语》，
有《乡语》。乡语在十里五里之外，即稍异非童而习者
莫辨。城语与官语不甚远，而一二鄙俚之言又似有
可解不可解者。大约当涂语气重而较清，芜湖语气
清而稍浊，繁迩南陵语视芜较重，清浊相半，其大致也。至所谓鄙俚之言，如目方正拘谨曰“版骨”，圆滑能
事曰“油花”；“子侄不道”曰“稗子。”阿承显富曰“呵徐”，以计
吞人之资曰“吸”，彼此相妒媢曰“醋”，持人之阴事而利
之，曰“拿鹅头”侦其所之曰“躧”，以非理镟人财曰“薰”，衙
门指诈曰“撞太岁”、曰“‘木钟’。自我而料事”、曰“划算。”自我
而料人。且限量之也，曰“估计。”设法范围人曰“箍”，饵人
就己曰“钩。”故陷人于过，或令其处负也；曰“耍”、曰“作弄”，
乘间而入曰“钻”，人未有其事而诬之；曰“栽”，怂恿人之
助己也；曰“撮”，“补”解两家之忿，或缓其事而担当调剂
之曰“拦”，“天”有所忽合而不能解、曰“黏”，同事而计却之；
曰“撑”，言之凿空而无伦脊也；曰“诌”，与人期必而背之
使失望焉；曰“闪”，有所避而倏逝；曰“浏”，不告其人而私
取其有若盗焉亦曰“浏。”谓人之空乏而不可支也，曰
“否。”共事而偏得利焉曰“偏手”、曰“脑窝”、曰“背拐。”谓人之
壮大而不慧者曰“笨、松温”，在芜曰“包儿”，在繁曰“闹。”答。
士之詈人曰“妓子”，孩人之游戏而无所轻重也，曰“诨
帐”、曰“炒皮。”家败而姑安之，事坏而姑待之，病亟而姑
守之，凡皆曰“脓。”𢬵己所有，与人角胜负曰“背。”无因而
䩄焉附人以入之曰“雌。”弥缝其事之阙失曰“糊。”无事
而翱翔曰“刱”、曰“幌。”老而拘滞不与时偶也曰“伤简”、曰
“过火”、曰“蕤堆。”名人之回曲而不可方物也，曰“鬼。”身在
数中幸而逃也曰“卯”、“觅人”曰“爪。”摧折之使兴，败而返
也，曰“扫眉。”事败而不可收拾、曰“裂瓜。”言人标致曰“干
净”，不洁曰“哩拉。”谓人狠恶曰“惫赖。”言噪而不密、曰《喳
哇》。言多而不休、曰“哰叨”、曰“的达。”作事不果决、曰“摸。”
谓人谿刻曰“兜搭”，曰“喽嗖”；用财之吝不以及人曰“寡
辣”；剥人取财曰“刮削”；人之贫乏而勉强经营也曰“掤
拽”，曰“巴结”，曰“扯拽。”曲处以应之曰“腾那”；展转造端曰
“拐揣。”不合事宜曰“揣皮”少精彩曰“萎睢”；谈笑不诚恪
曰“欷哈”，曰“哈哄”；以言从臾曰“搊”；有隙可投曰“窟宠”；无
破败曰“囫囵”；不分别曰“儱侗”；物事就理曰“条直”，否则
曰“不条直。”形容入水之声曰“汨洞”，曰《骨都》。凡物之声
音急疾曰“滑剌。”室宇之一隅曰《角落头》。谓人之举动
失宜，曰“没搭撒。”为隐语歇后以欺人，曰“打坎子”，谓人
之冠服鲜洁而从时尚也，曰“行伍”，曰“扛调。”见人殷实，
曰“结著。”“有财”，曰“有稍”，否则曰“落稍”，曰“跌薄。”凡此之类，
或有与他处同者，或有为太属独者，皆习见口语也。
至如当涂侪辈，相称无贵贱曰“老爷”，称人之父无贵
贱曰“太老爷”，尊其人而故亲之。亦同祖称曰“爷爷”，称
谓尤为失中，在有识者力返之。若夫转音别韵，无意
味而不经者，诸方有之，不能琐陈也。